Diari Oficial de la Generalitat Valenciana


Sumari del DOGV 5936, del 20-01-2009 (2009/316)

RESOLUCIÓ de 9 de gener de 2009, de la Conselleria d'Economia, Hisenda i Ocupació, per la qual es prorroga la beca per a postgraduat convocada per mitjà de l'Ordre del conseller d'Economia, Hisenda i Ocupació i vicepresident segon del Consell de 8 d'octubre de 2007 (DOCV núm. 5621 de 18 d'octubre de 2007).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5936

Data del DOGV
:   20-01-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/316


Data del document
:   09-01-2009

Organisme emissor
:   Conselleria d'Economia, Hisenda i Ocupació

Tipus de document
:   Resolució

Anàlisi jurídica

 Descriptors 

:   * ensenyament superior
    * ajuda pública
    * ciència econòmica
    * suport econòmic
    * assignació per estudis

RESOLUCIÓ de 9 de gener de 2009, de la Conselleria d'Economia, Hisenda i Ocupació, per la qual es prorroga la beca per a postgraduat convocada per mitjà de l'Ordre del conseller d'Economia, Hisenda i Ocupació i vicepresident segon del Consell de 8 d'octubre de 2007 (DOCV núm. 5621 de 18 d'octubre de 2007). [2009/316]  
El conseller d'Economia, Hisenda i Ocupació i vicepresident segon del Consell, mitjançant Ordre de 8 d'octubre de 2007 (DOCV núm. 5621 de 18 d'octubre de 2007) va convocar dues beques per a pràctiques professionals en matèria tributària. Les dites beques van ser concedides a Salvador Soriano Muñoz i Francisco Javier Gil Arroyo mitjançant Resolució del conseller d'Economia, Hisenda i Ocupació i vicepresident segon del Consell de data 14 de desembre de 2007 (DOCV núm. 5689 de 28 de gener de 2008).  
Atés l'interés de continuar amb la formació complementària de postgraduats en l'àmbit de l'administració pública, resulta convenient la pròrroga de la beca concedida des de l'1 de gener fins a la finalització del període de gaudi de la beca.  
Per tot això, i basant-se en les consideracions anteriorment exposades, resolc:  
Prorrogar des de l'1 de gener de 2009 pel temps que reste de 2009 fins a completar l'any de gaudi, tal com s'establix en l'article tercer del Decret 108/1992 i en l'article 3 de l'ordre de convocatòria mencionada.  
La pròrroga es regirà per les mateixes condicions que constaven en l'ordre de convocatòria.  
Contra la resolució anterior que posa fi a la via administrativa, podrà interposar-se recurs contenciós administratiu davant del Tribunal Superior de Justícia de la Comunitat Valenciana en el termini de dos mesos, comptat des de l'endemà de la notificació, d'acord amb el que disposen els articles 46 i concordants de la Llei 29/1998, de 13 de juliol, reguladora de la Jurisdicció Contenciosa Administrativa. A més, abans d'acudir a la via judicial, es podrà recórrer potestativament en reposició la resolució davant del mateix òrgan que l'ha dictada, en el termini d'un mes comptat també des de l'endemà de la notificació, de conformitat amb els articles 116 i 117 de la Llei de Règim Jurídic de les Administracions Públiques i del Procediment Administratiu Comú, en la redacció que en fa la Llei 4/1999, de 13 de gener.  
València, 9 de gener de 2009.- El conseller d'Economia, Hisenda i Ocupació i vicepresident segon del Consell: Gerardo Camps Devesa.